钦定古今图书集成/明伦汇编/氏族典/第436卷 > 《廖用贤尚友录》 > 马人望
## 钦定古今图书集成/明伦汇编/氏族典/第436卷 > 《廖用贤尚友录》 > 马人望

按《辽史马人望传》：“人望字广叔，高祖引卿，为石晋青
州刺史。太祖兵至，徙其族于毉巫闾山，因家焉。曾祖
廷煦，南京留守。祖渊，中京副留守。父诠，中京文思使。
人望以才学称，咸雍中，第进士，为松山县令，徙知涿
州新城县，擢中京度支司盐铁判官，公私兼裕，迁警
巡使。京城狱讼填委，人望处决，无一冤者。及天祚嗣”
位，累拜南院枢密使。以守司徒致仕。卒谥文献。